ദർബന്ദ്

റഷ്യൻ ഫെഡറേഷനിലെ ദാഗസ്താൻ റിപ്പബ്ലിക്കിലെ ഒരു നഗരമാണ് ദർബന്ദ് -  (Russian: Дербе́нт; Persian: دربند‎; Azerbaijani: Dərbənd; Lezgian: Кьвевар; Avar: Дербенд).  കാസ്പിയൻ സമുദ്ര തീരത്താണ് ഈ നഗരം സ്ഥിതി ചെയ്യുന്നത്. റഷ്യയുടെ  തെക്കേ അറ്റത്താണ് ഈ നഗരത്തിന്റെ സ്ഥാനം. ദാഗെസ്താനിലെ ഏറ്റവും പ്രധാനപ്പെട്ട രണ്ടാമത്തെ നഗരമാണിത്.
കാസ്പിയൻ കടലിനും കോക്കസസ് പർവതനിരകൾക്കുമിടയിലുള്ള ഇടുങ്ങിയ കവാടമാണ് ദർബന്ദ്, വടക്ക് യുറേഷ്യൻ പുൽക്കാടിനെയും തെക്ക് ഇറാനിയൻ പീഠഭൂമിയെയും തമ്മിൽ ബന്ധിപ്പിക്കുന്നു.
ജനസംഖ്യ
2010ലെ ജനസംഖ്യാകണക്ക് പ്രകാരം 119,200 ആണ് ഇവിടത്തെ ജനവാസം. 2002ൽ 101,031 ഉം 1989ൽ 78,371ഉം ആയിരുന്നു ജനസംഖ്യ.
ക്രിസ്തുവിന് മുൻപ് (ബി.സി.ഇ) എട്ടാം നൂറ്റാണ്ടിലെ ചരിത്രപരമായ രേഖകൾ പ്രകാരം റഷ്യയിലെ ഏറ്റവും പഴക്കം ചെന്ന നഗരമാണ് ദർബന്ദ്.Derbent - Russia’s oldest city: 5,000 and counting 
ഉടമസ്ഥാവകാശം 
തന്ത്രപരമായ സ്ഥാനം കാരണം, ചരിത്രത്തിലുടനീളം, നഗരം പലതവണ ഉടമസ്ഥാവകാശം മാറ്റി, പ്രത്യേകിച്ച് പേർഷ്യൻ, അറബ്, മംഗോൾ, തിമുരിദ്, ഷിർവാൻ, ഇറാനിയൻ രാജ്യങ്ങൾ ഈ നഗരത്തിന്റെ ഉടമസ്ഥരായി. പത്തൊൻപതാം നൂറ്റാണ്ടിൽ 1813 ലെ ഗുലിസ്ഥാൻ ഉടമ്പടി പ്രകാരം നഗരം ഇറാനിൽ നിന്ന് റഷ്യൻ കൈകളിലെത്തി. Timothy C. Dowling Russia at War: From the Mongol Conquest to Afghanistan, Chechnya, and Beyond p 728 ABC-CLIO, 2 dec. 2014 
 പദോൽപ്പത്തി 

അവലംബം